b"\n_START_ARTICLE_\nDavid Navarro Yudes\n_START_SECTION_\nBiografia\n_START_PARAGRAPH_\nEs dedica a la dansa des de la seva infantesa. Amb 4 anys, per pr\xc3\xb2pia iniciativa, va comen\xc3\xa7ar a aprendre a l'escola de la seva mare, Marisa Yudes. Amb nou anys va aconseguir el seu primer premi en el concurs internacional de dansa d'Orel (R\xc3\xbassia). _NEWLINE_Als 12 anys, va guanyar el concurs Anaprode, el qual ja havia guanyat el 2007 i el 2008, per la qual cosa va poder participar per invitaci\xc3\xb3 al concurs internacional de dansa de Biarritz, on igualment aconsegu\xc3\xad el primer premi per unanimitat del jurat. Despr\xc3\xa9s va aconseguir el primer premi al Dance People International i, finalment, el mateix any, va obtenir una beca d'estiu per a estudiar a l'English National Ballet en proclamar-se guanyador del concurs de dansa de Riba-roja de T\xc3\xbaria, despr\xc3\xa9s va tenir previst incorporar-se a la resid\xc3\xa8ncia escola del ballar\xc3\xad \xc3\x81ngel Corella a Seg\xc3\xb2via. Als 13 anys, va guanyar la beca del Youth American Grand Prix per entrar a l'Acad\xc3\xa9mie Princesse Grace de Montecarlo (M\xc3\xb2naco), dirigida per Luca Masala, on hi ha treballat durant quatre anys i enguany hi acabar\xc3\xa0 els seus estudis._NEWLINE_L'1 de febrer de 2014 va aconseguir el premi del p\xc3\xbablic i una beca OAK Foundation al certamen internacional Prix de Laussane, a Su\xc3\xafssa. Gr\xc3\xa0cies a la beca, durant un any ser\xc3\xa0 membre del Royal Ballet de Londres; a l'abril, va obtenir la medalla de bronze i el premi al millor artista reconegut al Youth American Grand Prix a Nova York. El maig, l'Ajuntament de Badalona va oferir una recepci\xc3\xb3 i va recon\xc3\xa8ixer la traject\xc3\xb2ria de Navarro en la seva tornada temporal a Badalona, mes en qu\xc3\xa8 tamb\xc3\xa9 va rebre el premi al badalon\xc3\xad de l'any."